पाकिस्तान के रक्षा बजट में 12 फीसदी की बढ़ोतरी  
पाकिस्तान ने वर्ष 2011-12 के अपने रक्षा बजट में लगभग 12 फीसदी की वृद्धि करते हुए इसे 495 अरब रुपये कर दिया।
पाकिस्तान ने शुक्रवार को वर्ष 2011-12 के अपने रक्षा बजट में लगभग 12 फीसदी की वृद्धि करते हुए इसे 495 अरब रुपये (5.75 अरब डॉलर) कर दिया।  संसद में रक्षा बजट का आंकड़ा पेश किया गया। इसके मुताबिक वर्ष 2011-12 में रक्षा खर्च 495 अरब रुपये हो जाएगा। पिछले वित्तीय वर्ष में 442 अरब रुपये था। मौजूदा वित्तीय वर्ष 30 जून को खत्म हो रहा है। रक्षा बजट के बारे में ज्यादा विवरण नहीं दिया गया है। आधिकारिक रिपोर्ट में कहा गया है कि सेना और रक्षा मंत्रालय ने बजट 500 अरब रुपये से अधिक करने का आह्वान किया था, लेकिन वित्त मंत्रालय ने कई पहलुओं पर गौर करने के बाद यह बजट तय किया।